Петропавлда 21 млрд теңгеге төрт заманауи мектептің құрылысы жоспарланған
DATE: 21:56, 30 Наурыз 2023 | GMT +5
TITLE: Петропавлда 21 млрд теңгеге төрт заманауи мектептің құрылысы жоспарланған
URL: https://kaz.inform.kz/news/petropavlda-21-mlrd-tengege-tort-zamanaui-mekteptin-kurylysy-zhosparlangan_a4051491/
META: DATE: 21:56, 30 Наурыз 2023 | GMT +5
TOTAL WORDS: 164
AUTHOR(S):
TEXT: Петропавл әкімі Руслан Аңбаевтың айтуынша, «Жайлы мектеп» бағдарламасы аясында салынатын 4 мектеп жалпы 3300 орынға арналған. «Копай» мен «Орман» шағын аудандарында 600 орындық, «Жас Өркенде» - 900, ал «Берекеде» 1200 балаға шақталмақ. Осы мақсатқа 21 млрд теңге жұмсалмақ. Биыл 2 мектептің құрылысы басталады. «Осы жылы облыс орталығындағы № 17 мектеп пен 2 балабақшада күрделі жөндеу жұмыстары жүргізіледі. Оған 649 млн теңге бөлінеді. Тағы жеті мектепте жылыту және кәріз жүйесі жөнге келтірілмек, бес мектеп пен екі балабақшада шатыр ауыстырылады, екі мектептің кіреберісі, № 26 мектеп-балабақшаның спорт залы жөнге келтіріліп, Бірінші It-лицейдің терезелері және № 10 мектептің эвакуациялық сатысы ауыстырылмақ. Биыл білім саласының бюджеті - 25, 6 млрд теңге. Қосымша облыстық қазынадан 83 млн теңге бөлінді. Бұл қаражатқа мемлекеттік балабақшалар жарақтандырылмақ», - дейді қала әкімі. Жалпы Петропавлда қазіргі уақытта үш шағын ауданда құрылыс қызған. Құрылыс-монтаждау жұмыстары 34 алаңда жүргізіліп жатыр, оның 14-і – бюджет есебінен салынып жатқан баспана, жалпы аумағы 110, 1 мың шаршы метр. Қалған 20-сы – коммерциялық үйлер, оның да жалпы ауданы сол шамалас
